dwar Tfassil aħjar tal-liġijiet 2005: l-applikazzjoni tal-prinċipji tas-sussidjarjetà u l-proporzjonalità - it-13-il rapport annwali Kumitat għall-Affarijiet Legali OPINJONI TAL-KUMITAT GĦALL-IMPJIEGI U L-AFFARIJIET SOĊJALI…………………….9 MOZZJONI GĦAL RIŻOLUZZJONI TAL-PARLAMENT EWROPEW dwar Tfassil aħjar tal-liġijiet 2005: l-applikazzjoni tal-prinċipji tas-sussidjarjetà u l-proporzjonalità - it-13-il rapport annwali Il-Parlament Ewropew , – wara li kkunsidra r-riżoluzzjoni tiegħu tas-26 ta' Ottubru 2000 dwar ir-rapporti tal-Kummissjoni lill-Kunsill Ewropew li jisimhom "Tfassil aħjar ta' Liġijiet 1998 – Responsabilità kondiviża (1998)" u "Tfassil aħjar ta' Liġijiet 1999" ĠU C 197, 12.7.2001, p. – wara li kkunsidra r-riżoluzzjoni tiegħu tad-29 ta' Novembru 2001 dwar il-White Paper tal-Kummissjoni dwar it-tmexxija Ewropea ĠU C 153 E, 27.6.2002, p. – wara li kkunsidra r-riżoluzzjoni tiegħu tat-8 ta' April 2003 dwar ir-rapporti tal-Kummissjoni lill-Kunsill Ewropew li jismu "Tfassil aħjar tal-liġijiet 2000" u "Tfassil aħjar tal-liġijiet 2001" ĠU C 64 E, 12.3.2004, p. – wara li kkunsidra r-riżoluzzjoni tiegħu tas-26 ta' Frar 2004 dwar ir-rapport tal-Kummissjoni "Tfassil aħjar tal-liġijiet 2002" ĠU C 98 E, 23.4.2004, p. – wara li kkunsidra r-riżoluzzjoni tiegħu tad-9 ta' Marzu 2004 dwar il-komunikazzjoni tal-Kummissjoni dwar l-issimplifikar u t-titjib ta' l-attività regolatorja tal-Komunità ĠU C 102 E, 28.4.2004, p. – wara li kkunsidra r-riżoluzzjoni ta' l-20 ta' April 2004 dwar l-evalwazzjoni ta' l-impatt tal-leġiżlazzjoni Komunitarja u l-proċeduri ta' konsultazzjoni ĠU C 104 E, 30.4.2004, p. – wara li kkunsidra l-Komunikazzjoni tal-Kummissjoni lill-Kunsill u lill-Parlament Ewropew li jisimha "Regolamentazzjoni aħjar għat-Tkabbir u għall-Impjiegi fl-Unjoni Ewropea" ( COM(2005)0097 ), – wara li kkunsidra r-riżoluzzjoni tiegħu tas-16 ta' Mejju 2006 dwar strateġija għas-simplifikazzjoni ta' l-ambjent regolatorju ĠU C 297 E, 7.12.2006, p. – wara li kkunsidra r-riżoluzzjoni tiegħu tas-16 ta' Mejju dwar Leġiżlazzjoni aħjar 2004: l-applikazzjoni tal-prinċipju tas-sussidjarjetà - it-12-il rapport annwali ĠU C 297 E, 7.12.2006, p. – wara li kkunsidra r-riżoluzzjoni tas-16 ta' Mejju 2006 dwar ir-riżultat ta' l-i screening ta' proposti leġiżlattivi li jkunu għadhom pendenti quddiem il-leġiżlatur ĠU C 297 E, 7.12.2006, p. – wara li kkunsidra r-Rapport tal-Kummissjoni - "Tfassil aħjar tal-liġijiet 2005" skond l-Artikolu 9 tal-Protokoll dwar l-applikazzjoni tal-prinċipji tas-sussidjarjetà u l-proporzjonalità (it-13-il rapport) ( COM(2006)0289 ) – wara li kkunsidra d-dokument ta' ħidma tal-Kummissjoni - Il-kejl ta' l-ispejjeż amministrattivi u t-tnaqqis tal-piżijiet amministrattivi fl-Unjoni Ewropea ( COM(2006)0691 ), – wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni - Programm ta' Azzjoni għat-Tnaqqis tal-Piżijiet Amministrattivi fl-Unjoni Ewropea ( COM(2007)0023 ), – wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni - Reviżjoni strateġika ta' Regolamentazzjoni Aħjar fl-Unjoni Ewropea ( COM(2006)0689 ), – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għall-Impjiegi u l-Affarijiet Soċjali ( A6-0280/2007 ), A. billi s-suċċess fil-kisba ta' l-objettiv ta' "Tfassil aħjar tal-liġijiet" hija waħda mill- prijoritajiet prinċipali għall-Unjoni Ewropea, għaliex li jiġu massimizzati l-benefiċċji ta' leġiżlazzjoni moderna, razzjonali u effettiva filwaqt li jiġu minimizzati l-ispejjeż tagħha tiżgura l-ogħla livell ta' produttività, tkabbir, aċċettazzjoni u, fl-aħħar mill-aħħar, impjieg madwar l-Ewropa, B. billi l-prinċipju tas-sussidjarjetà għandu rwol vitali fil-ħolqien ta' l-awtorità tal-legiżlazzjoni Komunitarja u fid-deċiżjoni ta' jekk il-liġijiet għandhomx jiġu adottati fuq livell ta' l-UE, b'hekk juri li huwa element kruċjali fl-immoniterjar tas-separazzjoni tal-poteri bejn l-UE u l-Istati Membri u għodda utli li tippermetti lill-Istati Membri li jassumu kompetenza leġiżlattiva, C. billi r-rispett sħiħ għall-prinċipju tal-proporzjonalità huwa neċessità ċara kemm għal-leġiżlazzjoni Ewropea u kif ukoll għal dik nazzjonali sabiex isaħħaħ iċ-ċertezza legali, D. billi l-Qorti tal-Ġustizzja hija responsabbli għall-immoniterjar ta' l-applikazzjoni tal-prinċipji tas-sussidjarjetà u l-proporzjonalità, E. billi l-leġiżlazzjoni Ewropea, li spiss tkun ir-riżultat ta' kompromess politiku diffiċli, tista' ma tkunx ċara u l-Istati Membri jistgħu ma jkunux kapaċi jew ma jkunux iridu jimplimentawha kif suppost, F. billi r-reputazzjoni u l-effettività tal-leġiżlazzjoni Ewropea huma affettwati minn piżijiet bla bżonn u sproporzjonati spiss imposti fuq ċittadini u intrapriżi kummerċjali minn regoli ta' l-UE, G. billi tnaqqis ta' 25% fil-piż amministrattiv bla bżonn jista' jikkostitwixxi stimolu sinifikanti ta' tkabbir għall-GDP Ewropew u b'hekk kontribuzzjoni prezzjuża għall-kisba ta' l-objettivi ta' Liżbona, H. billi piżijiet amministrattivi bla bżonn li jirriżultaw mil-leġiżlazzjoni Ewropea jdgħajfu l-effettività u l-kredibilità tal-leġiżlazzjoni Ewropea, I. billi l-leġiżlazzjoni Ewropea għandha tagħmilha eħfef għaċ-ċittadini u l-intrapriżi sabiex jibbenefikaw kemm jista' jkun mis-suq intern u m'għandhiex ittaqqalhom bi spejjeż ogħla li jistgħu jiġu evitati, J. billi l-arranġament aktar sempliċi ( streamlining) ta' l- acquis communautaire permezz ta' simplifikazzjoni u t-tnaqqis ta' piżijiet amministrattivi bla bżonn m'għandux isir għad-dannu taċ-ċertezza legali u l-ħarsien li tipprovdi l-leġiżlazzjoni Ewropea, Jaqbel li l-ambjent regolatorju li fih jopera l-kummerċ huwa fattur determinanti tal-kompetittività tagħhom, tat-tkabbir sostenibbli u tar-rendiment ta' impjieg tagħhom, u li l-assigurazzjoni li l-ambjent regolatorju eżistenti u futur ikun trasparenti, ċar, effettiv u ġeneralment ta' kwalità għolja għandu jkun objettiv importanti għall-politika ta' l-UE; Jikkunsidra li kwalità ħażina ta' regolamentazzjoni fl-Istati Membri u f'livell Komunitarju ddgħajjef l-istat tad-dritt u tbiegħed liċ-ċittadini mill-istituzzjonijiet tagħhom; Jappoġġja bis-sħiħ l-isforzi tal-Kummissjoni sabiex tippromwovi t-tisħiħ ġenerali ta' l-effettività u l-infurzar tal-liġi Komunitarja permezz ta' kwalunkwe inizjattiva relevanti; Jilqa' b'sodisfazzjon is-suċċess tal- web portal "Your Voice in Europe" u jistieden lill-Kummissjoni sabiex tiżviluppa aktar metodi ta' konsultazzjoni ma' partijiet interessati fl-aspetti kollha tal-proposta leġiżlattiva, inkluża l-evalwazzjoni ta' l-impatt, qabel ma' tniedi proposta leġiżlattiva; Jisħaq dwar l-importanza ta' evalwazzjoni ta' l-impatt xierqa u indipendenti, ibbażata fuq konsultazzjoni wiesgħa tal-partijiet interessati, u jistieden lill-Kummissjoni sabiex tipprovdi numru suffiċjenti ta' xenarji u possibilitajiet ta' politika (inklużi possibilitijiet ta' 'ebda azzjoni' kif meħtieġ) bħala bażi għal soluzzjonijiet li jkunu effettivi meta kkunsidrati l-ispejjeż, sostenibbli u soċjalment aċċettabbli; Jilqa' b'sodisfazzjoni l-impenn tal-Kummissjoni sabiex issaħħaħ it-trasparenza u r-responsabilità fir-rigward tal-gruppi esperti tagħha, kif ukoll sabiex toħloq inventarju ta' każijiet eżistenti ta' awtoregolamentazzjoni u regolamentazzjoni konġunta ta' l-UE; Jenfasizza l-importanza li l-istituzzjonijiet tal-Komunità u l-Istati Membri, permezz ta' awtoritajiet reġjonali u lokali kif ukoll fil-livell ministerjali ċentrali, jimmoniterjaw b'mod permanenti l-applikazzjoni tal-prinċipji tas-sussidjarjetà u l-proporzjonalità; Jilqa' b'sodisfazzjon il-programm ta' azzjoni tal-Kummissjoni sabiex jitkejlu l-ispejjeż ammnistrattivi għall-impriżi fl-Ewropa u sabiex jitnaqqsu l-piżijiet amministrattivi bla bżonn b'25% sa l-2012; Jinnota li l-istrateġija għal tnaqqis ta' 25% tirreferi għal piżijiet ammnistrattivi bla bżonn għall-impriżi u ma tistax, għalhekk, titqabbel ma' deregolamentazzjoni, u lanqas twassal għal bidla fl-objettivi ta' politika u fil-livell ta' ambizzjoni li jkun fiha l-leġiżlazzjoni tal-Komunità; jistieden lill-Kummissjoni sabiex tiżgura li t-tnaqqis ta' piżijiet żejda ta' amministrazzjoni li jinħolqu minħabba regolamenti m'għandux isir għad-dannu ta' l-objettivi oriġinali tar-regolamenti kkonċernati; Jappoġġja l-konklużjoni li dan irid ikun objettiv konġunt li jista' jinkiseb biss fuq il-bażi ta' tfittxija komuni mill-Istati Membri u mill-istituzzjonijiet Ewropej; Jenfasizza partikolarment li strateġija effettiva għat-tnaqqis ta' piżijiet amministrattivi Ewropej bla bżonn għandha tiġi implimentata kemm mill-Kummissjoni, fir-rigward ta' piżijiet amministrattivi bla bżonn li jinħolqu minħabba regolamenti u direttivi Ewropej, u kif ukoll mill-Istati Membri, fir-rigward ta' l-istess piżijiet li jirriżultaw minn leġiżlazzjoni nazzjonali; jistieden lill-Kummissjoni sabiex tieħu t-tmexxija f'idejha u biex ma tagħmilx l-azzjonijiet tagħha biex jitnaqqas il-piż amministrattiv bla bżonn fil-livell ta' l-UE dipendenti fuq l-azzjonijiet li jieħdu l-Istati Membri fil-livell nazzjonali sabiex inaqqsu piżijiet amministrattivi bla bżonn li jirriżultaw minn leġiżlazzjoni nazzjonali; Jilqa' b'sodisfazzjon l-identifikazzjoni min-naħa tal-Kummissjoni ta' 13-il qasam ta' prijorità fejn l-ispejjeż amministrattivi għandhom jitkejlu u fejn piżijiet amministrattivi bla bżonn għandhom jitnaqqsu bħala approċċ prammatiku u effettiv iżda jistieden lill-Kummissjoni sabiex, fit-tul, tkejjel ukoll l-ispejjeż amministrattivi u tnaqqas il-piżijiet amministrattivi bla bżonn lilhinn minn dawn l-oqsma ta' prijorità; iqis li dan jista' jsir, inter alia, waqt l-evalwazzjoni prevista fir-regolamenti Ewropej relevanti; Huwa mħasseb ħafna mill-fatt li l-Komunikazzjoni tal-Kummissjoni ( COM(2007)0023 ) (fl-Anness I) qed tipproponi li jiġi limitat l-iskop tal-programm ta' azzjoni għal obbligi ta' negozji; madankollu jikkunsidra li l-istrateġija għall-iżvilupp u għall-impjieg tirrikjedi li l-programm ta' azzjoni jkopri l-piżijiet amministrattivi kollha; Jenfasizza l-importanza li jiġu involuti l-partijiet interessati fl-identifikazzjoni ta' proposti leġiżlattivi li jikkawżaw piżijiet amministrattivi bla bżonn u li jiġu definiti miżuri li jnaqqsu piżijiet amministrattivi bla bżonn bħal dawn; jistieden lill-Kummissjoni sabiex tistabilixxi djalogu fi ħdan kull Direttorat-Ġenerali fil-Kummissjoni mal-partijiet interessati Ewropej, kemm fir-rigward tat-13-il qasam prijoritarju u kif ukoll għall-identifikazzjoni ta' oqsma ġodda ta' politika; Jisħaq li t-tnaqqis ta' 25% fil-piżijiet amministrattivi bla bżonn għandha realistikament tirrifletti t-tnaqqis attwali fil-piżijiet; għalhekk, jenfasizza, l-importanza ta' kejl b'linja bażi inizzjali ( initial baseline measurement ) u tad-definizzjoni ta' tnaqqis fil-mira ta' 25% bħala mira netta, sabiex jitqiesu l-piżijiet amministrattivi addizzjonali bla bżonn li jirriżultaw minn regolamenti Ewropej ġodda fl-aħħar evalwazzjoni, fl-2012, sabiex jiġi stabbilit jekk il-piżijiet amministrattivi bla bżonn fl-Unjoni Ewropea tnaqqsux bil-kwart. Jappoġġja l-proposta tal-Kummissjoni biex tintroduċi limiti għar-rekwiżiti ta' informazzjoni kollha, u fejn possibbli jiġu limitati għall-SMEs; Jenfasizza li kull Direttorat Ġenerali fil-Kummissjoni għandu jiġi involut fit-tnaqqis ta' piżijiet amministrativi bla bżonn; jisħaq li kull Direttorat Ġenerali għandu jsir konxju mill-piżijiet amministrattivi bla bżonn permezz ta' kejl b'linja bażi inizzjali u li għandha tiġi ffissata mira ta' tnaqqis fuq il-bażi ta' dan il-kejl b'linja bażi għal kull Direttorat Ġenerali; Jistieden lill-Kummissjoni sabiex tippubblika kull sena l-miżuri adottati u l-miżuri mfassla sabiex jitnaqqsu l-piżijiet amministrattivi bla bżonn fl-Unjoni Ewropea, iż-żieda fil-piżijiet amministrattivi fl-Unjoni Ewropea li jirriżultaw minn regolamenti ġodda u l-kontribuzzjoni netta maħsuba għal dawn il-miżuri, espressi bħala persentaġġ, tal-kisba tat-tnaqqis immirat ta' 25% sa l-2012; Jilqa' b'sodisfazzjoni l-intenzjoni tal-Kummissjoni, li wara t-tlestija ta' l-evalwazzjoni ta' piżijiet amministrattivi bla bżonn fl-2008, tikkontribwixxi b'mod sinifikanti għat-tnaqqis fil-piżijiet amministrattivi bla bżonn fiż-żmien qarib permezz ta' l-hekk imsejħa 'azzjonijiet mgħaġġla' għall-aktar piżijiet amministrattivi bla bżonn ovvji; jistieden lill-Kummissjoni sabiex tidentifika, fuq il-bażi ta' l-esperjenza ta' l-Istati Membri li diġà wettqu kejl fuq linja bażi, aktar oqsma li fihom jista' jinkiseb tnaqqis sempliċi ta' piżijiet amministrattivi bla bżonn u sabiex tipproponi mira għat-tnaqqis; Jappoġġja l-isforzi tal-Kummissjoni sabiex telenka l-piżijiet amministrattivi bla bżonn li joħorġu minn leġiżlazzjoni Ewropea ġdida permezz ta' l-integrazzjoni tal-Metodu ta' l-Ispiża Standard (SCM) fil-proċedura ta' evalwazzjoni ta' l-impatt; iqis essenzjali li l-partijiet interessati jgħinu sabiex tinġabar l-informazzjoni meħtieġa għall-użu ta' l-SCM; jenfasizza li l-kwalità ta' l-evalwazzjoni ta' l-impatt għandha tiġi kkontrollata mill-Bord għall-Evalwazzjoni ta' l-Impatt (IAB) permezz ta' opinjonijiet aċċessibbli pubblikament; Jenfasizza li l-Parlament m'għandu jqis ebda proposta leġiżlattiva min-naħa tal-Kummissjoni li ma jkollhiex magħha evalwazzjoni ta' l-impatt analizzat indipendentement, li jinkludi valutazzjoni ta' l-eżistenza ta' kwalunkwe piż amministrattiv bla bżonn permezz ta' l-SCM; Huwa tal-fehma li l-valur addizzjonali tal-proċeduri ta' l-evalwazzjoni ta' l-impatt ta' l-IAB għandhom jiġu valutati qabel it-tmiem ta' l-2008; jitlob lill-Kummissjoni li għal dan il-għan, toħloq indikaturi sabiex tkompli tibni fuq l-esperjenzi ta' organizzazzjonijiet internazzjonali u ta' l-Istati Membri; Jipproponi li l-approprjazzjonijiet li riċentament ingħataw fil-Baġit ta' l-UE għal proġett pilota li jimminimizza l-piżijiet amministrattivi jintużaw sabiex jitwaqqaf penil ta' esperti sabiex jimmoniterja l-kwalità ta' opinjonijiet mogħtija mill-IAB permezz ta' kontrolli għall-għarrieda (spot checks), partikolarment fir-rigward ta' l-elenkar ta' piżijiet amministrattivi bla bżonn, sabiex jissorvelja l-implimentazzjoni tal-programm ta' azzjoni Ewropew għat-tnaqqis ta' piżijiet amministrattivi; Jisħaq dwar l-importanza ta' distinzjoni ċara bejn il-każijiet ta' IOs li ma jkunux għadhom fl-użu u li huma superfluwi jew wisq preskrittivi u każijiet fejn, għal raġunijiet relatati mal-ħarsien tas-saħħa pubblika, is-saħħa, is-sikurezza, il-kwalità tax-xogħol u d-drittijiet tal-ħaddiema, l-ambjent jew l-interessi finanzjarji tal-Komunità, l-obbligu li tingħata l-informazzjoni jibqa' meħtieġ; Jinnota l-bżonn li l-Kunsill u l-Parlament jadottaw proposti simplifikati aktar malajr u għalhekk, jenfasizza l-konklużjoni ta' Ftehima Interistituzzjonali dwar Tħejjija aħjar ta' Liġijiet tas-16 ta' Diċembru 2003 ĠU C 321, 31.12.2003, p. 1. sabiex il-metodi ta' ħidma tal-Kunsill u tal-Parlament jinbidlu, pereżempju permezz tal-ħolqien ta' strutturi ad-hoc li xogħolhom ikun speċifikament li jissimplifikaw il-leġiżlazzjoni; Jipproponi li, b'mod parallel mal-pjan ta' azzjoni għat-tnaqqis ta' piżijiet amministrattivi bla bżonn, il-Kummissjoni twettaq studju sabiex: a) tiżviluppa metodoloġija sabiex tfassal u tevalwa b'mod kwantitattiv, flimkien mal-piż amministrattiv, il-piżijiet l-oħra ta' konformità (l-ispejjeż li jirriżultaw minn obbligi sustantivi imposti mil-leġiżlazzjoni ) li jirriżultaw minn leġiżlazzjoni u regolamentazzjoni ġdida minn emendi għal leġiżlazzjoni u regolamenti eżistenti; b) sussegwenatment tniedi proġett pilota bl-inklużjoni tal-partijiet interessati sabiex tapplika miżura ta' metodoloġija simili għal dak użat fir-rigward ta' piżijiet ta' konformità għall-evalwazzjoni ta' impatt; c) din il-metodoloġija tiġi ttestjata u evalwata mill-Bord għall-Evalwazzjoni ta' l-Impatt; d) sabiex din tiġi applikata b'mod standard u tinkorporaha fl-evalwazzjonijiet kollha ta' impatt; Iħeġġeġ lill-Kummissjoni u lill-Istati Membri biex jikkunsidraw każijiet fejn sorsi differenti jkunu ta' spiss mitluba li jipprovdu l-istess informazzjoni, u sabiex tispiċċa d-duplikazzjoni ta' l-informazzjoni; Jitlob lill-Istati Membri biex jestendu l-isforzi tagħhom biex inaqqsu l-piż li jirriżulta purament minn leġiżlazzjoni nazzjonali; Jitlob ukoll lill-Istati Membri biex jibdlu l-produzzjoni ta' informazzjoni stampata ma' informazzjoni prodotta b'mod elettroniku u fuq l-internet, permezz ta' portali ta' l-Internet intelliġenti fejn ikun possibbli; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-gvernijiet u lill-parlamenti ta' l-Istati Membri. OPINJONI TAL-KUMITAT GĦALL-IMPJIEGI U L-AFFARIJIET SOĊJALI għall-Kumitat għall-Affarijiet Legali dwar Tfassil aħjar tal-liġijiet 2005: l-applikazzjoni tal-prinċipji tas-sussidjarjetà u l-proporzjonalità - it-13-il rapport annwali ( 2006/2279(INI) ) Rapporteur għal opinjoni: SUĠĠERIMENTI Il-Kumitat għall-Affarijiet Ekonomiċi u Monetarji jistieden lill-Kumitat għall-Affarijiet Legali, bħala l-kumitat responsabbli, biex jinkorpora s-suġġerimenti li ġejjin fil-mozzjoni tiegħu għal riżoluzzjoni: Programm ta' Azzjoni għat-Tnaqqis tal-Piżijiet Amministrattivi fl-Unjoni Ewropea - COM(2007)0023 . Jaqbel li l-ambjent regolatorju li fih jopera il-kummerċ huwa fattur determinanti tal-kompetittività, tat-tkabbir sostenibbli u tar-rendiment ta' impjieg tagħhom, u li l-assigurazzjoni li l-ambjent regolatorju eżistenti u futur ikun trasparenti, ċar, effettiv u ġeneralment ta' kwalità għolja għandu jkun objettiv importanti għall-politika ta' l-UE; Jaqbel mal-mira tal-programm ta' azzjoni tal-Kummissjoni ta' tnaqqis ta' 25% ta' piżijiet amministrattivi mhux meħtieġa u sproporzjonati sa l-2012; Madankollu, javża kontra l-użu ta' mira assoluta ta' 25% u jinkoraġġixxi razzjonalizzazzjoni ta' l-evalwazzjoni; Jappoġġja l-konklużjoni li dan irid ikun objettiv konġunt li jista' jinkiseb biss fuq il-bażi ta' tfittxija komuni mill-Istati Membri u mill-istituzzjonijiet Ewropej; Jenfasizza li għandu jkun hemm mira oħra li tiżgura l-effiċjenta u l-effettività tan-nefqa, minħabba l-ftit riżorsi li hemm għad-dispożizzjoni (EUR 20 miljun) għat-tnaqqis tal-piż amministrattiv; Iqis li l-programm ta' azzjoni propost dwar it-tnaqqis ta' obbligi ta' informazzjoni (IOs) m'għandux iwassal għal deregolamentazzjoni jew għal bidla fl-objettivi ta' politika u fil-livell ta' ambizzjoni li jkun fiha l-leġiżlazzjoni tal-Komunità; Huwa mħasseb ħafna mill-fatt li l-Komunikazzjoni tal-Kummissjoni (fl-Anness I) qed tipproponi li jiġi limitat l-iskop tal-programm ta' azzjoni għal obbligi ta' negozji; madankollu jikkunsidra li l-istrateġija għall-żvilupp u għall-impjieg tirrikjedi li l-programm ta' azzjoni jkopri l-piżijiet amministrattivi kollha; Jiddeplora n-nuqqas ta' informazzjoni fil-komunikazzjoni dwar ir-raġunijiet li fuqhom intagħżlu l-azzjonijiet prijoritarji msemmija fl-Annessi II u III; għalhekk jitlob lill-Kummissjoni sabiex tiġġustifika l-għażla ta' l-oqsma ta' prijorità u tal-leġiżlazzjoni speċifika f'komunikazzjoni separata sabiex tipproċedi b'mod trasparenti li jżid il-kunfidenza fil-programm ta' azzjoni u l-appoġġ għal dan il-programm. Jisħaq dwar l-importanza ta' distinzjoni ċara bejn il-każijiet ta' IOs li ma jkunux għadhom fl-użu u li huma superfluwi jew huma repetittivi u każijiet fejn, għal raġunijiet relatati mal-ħarsien tas-saħħa pubblika, id-drittijiet tal-ħaddiema, l-ambjent jew l-interessi finanzjarji tal-Komunità, l-informazzjoni obbligatorja tibqa' meħtieġa; Jappoġġja l-proposta tal-Kummissjoni biex tintroduċi limiti għar-rekwiżiti kollha għal informazzjoni, u fejn possibbli jiġu limitati għall-SMEs; Jistenna li s-sejbiet tal-konsulenti esterni dwar il-kejl ta' l-oqsma ta' prijoritajiet magħżulin kif elenkati fl-Anness II tal-komunikazzjoni u s-suġġerimenti proposti għat-tnaqqis ikunu aċċessibbli b'mod pubbliku u jkunu jistgħu jiġu diskussi; għalhekk jissuġġerixxi li dawk ir-riżultati jiġu ppreżentati lill-partijiet involuti għall-konsultazzjoni u b'mod partikolari lis-sħab soċjali; Iħeġġeġ lill-Kummissjoni u lill-Istati membri biex jikkunsidraw każijiet fejn sorsi differenti jkunu ta' spiss mitluba li jipprovdu l-istess informazzjoni, u sabiex tispiċċa d-duplikazzjoni ta' l-informazzjoni; Jistieden lill-Kummissjoni sabiex tissostanzja kull proposta għal bidla fil-leġiżlazzjoni tal-Komunità li tkun il-konsegwenza ta' dawk is-sejbiet, b'analiżi dettaljata u b'dokumentazzjoni tas-sejbiet u b'konsultazzjoni u b'evalwazzjoni ta' impatt sostanzjali li ssir bir-reqqa, u b'mod trasparenti u bilanċjat, filwaqt li tkun tinkludi l-aspetti soċjali, tas-saħħa u s-sikurezza fuq il-post tax-xogħol, ekonomiċi u ambjentali. Jitlob lill-Istati Membri biex jestendu l-isforzi tagħhom biex inaqqsu l-piż li purament jirriżulta minn leġiżlazzjoni nazzjonali; Jitlob ukoll lill-Istati Membri biex jibdlu l-produzzjoni ta' informazzjoni stampata ma' informazzjoni prodotta b'mod elettroniku u fuq l-internet, permezz ta' portali ta' l-Internet intelliġenti fejn ikun possibbli. PROĊEDURA dwar Tfassil aħjar tal-liġijiet 2005: l-applikazzjoni tal-prinċipji tas-sussidjarjetà u l-proporzjonalità - it-13-il rapport annwali Numru tal-Proċedura Kumitat responsabbli Opinjoni minn Data tat-tħabbir fis-seduta plenarja Koperazzjoni iktar mill-qrib - data tat-tħabbir fis-seduta plenarja Rapporteur għal opinjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) skond l-Artikolu 178(2) preżenti għall-votazzjoni finali Kummenti (informazzjoni disponibbli b'lingwa waħda biss) PROĊEDURA dwar Tfassil aħjar tal-liġijiet 2005: l-applikazzjoni tal-prinċipji tas-sussidjarjetà u l-proporzjonalità - it-13-il rapport annwali Numru tal-Proċedura Kumitat responsabbli Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni aktar mill-qrib Data tat-tħabbir fis-seduta plenarja Rapporteur(s) Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss) (informazzjoni disponibbli b'lingwa waħda biss)
Extracted from 15473953__REPORT__A6-2007-0280__MT.txt